Giordano Bruno

Giordano Bruno 

Ye, ensin dulda, la figura más representativa de la llucha de la razón sobre la fe o de la filosofía sobre la teoloxía, qu'apaez nel escomienzu del Humanismu y na dómina de les Guerres de Relixón qu'asolaron Europa na Edá Moderna. A la moza edá de 17 años toma los hábitos dominicos nel monesteriu de Santo Domenico Maggiore y dende esa edá emprincipien a columbrase les sos ideees cimeres que lu llevarán nuna fuxida contina de la Inquisición per tola Europa Reformista, Suiza, Francia, Inglaterra y la República Checa.
Nestos países enfréntase tanto a católicos romanos como a protestantes espardiendo les idees heliocéntriques copernicanes del Universu frente a les d'Aristóteles o santu Tomás d'Aquinu, que yeren la base del sistema de creyencies científiques de la dómina.

Engañáu, asilose en Venecia de la que esperaba -y defendiera del Vaticanu cosa que nun fixo y en 1593 la república adriática entrégalu al Santu Oficiu quien lu torturará, xulgará y condergará por heréticu. Sentenciáu a morrer na foguera, Giordano será amordazáu enantes d'executalu pa que nun pueda esplayase nes sos ideees racionales. Enantes d'esto pronunció una de les frases más célebres de la Historia, dirixéndose a los que-y xulgaben dixo, "quiciabes tenéis más llercia vos quien xurdís esta sentencia que yo que la recibo".

La gran figura sirvió como exemplu para Galileo Galilei quien viéndose xulgáu y a puntu de ser condergáu a una pena asemeyada decidió nun siguir los pasos de Bruno y retráctase ante'l Santu Oficiu. Y son estos dos personaxes italianos xunto a Copérnicu los que cimenten las bases de la Ciencia Actual.

 Pensamientu 
Son munches las aportaciones que Giordano Bruno fai a la ciencia y a la filosofía modernes, pero d'ente toaes destaquen:
 Nun solamente supera les idees copernicanes del heliocentrismu sinón qu'amas caltién qu'hai un Universu animáu, infinitu ya inmutable, dientro del cual hai infinitos mundos semeyos al nuesu.
 Que Dios nun namái ta presente nel nuesu mundu, sinón en toles coses animaes que pueblen el Cosmos. Poro contravíen y destrui l'Universu de Santu Tomás y enfréntase abierta y hostilmente a les idees aristotelianes que yeren la base de la filosofía Medieval.
 El so pensamientu representa l'escomienzu de la llucha de la Razón frente a la Fe y la final de la filosofía y de la ciencia medieval.

 Obres 
Principales
 De umbris idearum (1582)
 Cantus Circaeus (1582)
 De Candelaio (1582)
 Ars reminiscendi (1583)
 Explicatio triginta sigillorum (1583)
 Sigillus sigillorum (1583)
 La Cena de le Ceneri (1584) 
 De la causa, principio, et Uno (1584)
 De l'infinito universo et Mondi (1584)
 Spaccio de la Bestia Trionfante (1584)
 Cabala del cavallo Pegaseo- Asino Cillenico (1585)
 DeFiguratio Aristotelici Physici auditus (1585)
 Dialogi duo de Fabricii Mordentis Salernitani (1586)
 Idiota triumphans (1586)
 De somni interpretatione (con l' Insomnium. 1586)
 Centum et viginti articuli de natura et mundo adversus peripateticos (1586)
 Delampade combinatoria Lulliana (1587)
 De progressu et lampade venatoria logicorum (1587)
 Oratio valedictoria (1588)
 Camoeracensis Acrotismus (1588)
 De specierum scrutinio (1588)
 Articuli centum et sexaginta adversus huius tempestatismathematicos atque Philosophos (1588)
 Oratio consolatoria (1589)
 De triplici minimo et mensura (1591)
 De monade numero et figura (1591)
 De innumerabilibus, immenso, et infigurabili (1591)

 Referencies 

 Enllaces esternos 

Categoría:Filósofos y filósofes d'Italia